《送吕希道少卿知滁州》
宋代·苏辙

长怪名卿亦坐曹，忽乘五马列旌旄。
才多莫厌官无事，郡小不妨名自高。
庶子定应牵赋咏，醉翁聊复继游遨。
试寻苦战清流下，要识经纶帝业劳。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。